wannaphong/clean_thaiwikipedia huggingface dataset:
# ครัวอินดี้
ครัวอินดี้  เป็นรายการวาไรตี้เกี่ยวกับการทำอาหารวลีประจำรายการคือ "ฟู้ดอารมณ์ดีที่ใคร ๆ ก็ทำได้" ออกอากาศทุกวันอาทิตย์ 12:00 น. ทางสถานีวิทยุโทรทัศน์กองทัพบกช่อง 5http://www.tv5.co.th/web56/program_month.php  ผังรายการช่อง5

 พิธีกร 
 พิธีกรหลัก (ยุคสุดท้าย) 
ดำเนินรายการตั้งแต่วันที่ 6 มีนาคม – 21 สิงหาคม พ.ศ. 2559
 ปีติภัทร คูตระกูล (แบม)
 ณัฐพงศ์ หน่อชูเวช (เชฟฟาง)

 พิธีกรในอดีต 
 บรรณ บริบูรณ์ (เชฟอิ๊ก)
 ฝ้ายฟู ภัทรานวัช (เชฟฝ้ายฟู)
 ธนกฤต พานิชวิทย์ (ว่าน) http://www.ryt9.com/s/prg/2026956 ทีวีไกด์: รายการ “ครัวอินดี้” “ว่าน-ธนกฤต” ครั้งแรก!! กับบทบาทพิธีกรรายการอาหาร ใน “ครัวอินดี้” 16 พ.ย.นี้!!
 สุภรดี ศิวพรพิทักษ์ (เชฟฟิน) http://www.rakdara.net/overview.php?c=22&id=37882 RAKDARA : เปิดตัว“เชฟฟิน”เสริมทัพ“ครัวอินดี้” เน้น“มิกซ์ แอนด์ แมทช์”อาหารอย่างลงตัว
 ดนัยภัทร พิบูลสงคราม (เลิฟ) http://www.ryt9.com/s/prg/1853398 ทีวีไกด์: รายการ ครัวอินดี้ “ลิปตา” พาชิมราเมนรสดั้งเดิม
 ระภา สุระจรัส (ป่าน)
 ช่วงต่าง ๆ ของรายการในปัจุบัน 
 Indy Yummy เลิฟและป่าน จะพาไปเสาะหาร้านอาหารที่ขึ้นชื่อว่าเด็ดและดังเพื่อมารีวิวอาหารของทางร้านให้คุณผู้ชมได้รู้จัก แนะนำเมนูเด็ดประจำร้านที่คุณพลาดไม่ได้ และเลือก 1 เมนูเด็ดประจำร้านเพื่อส่งต่อให้กับคุณว่านในการแกะสูตรเมนูอาหารต่อไป โดยมีสโลแกนว่า "ทุกอย่างที่เค้าว่าดี ทุกสิ่งที่เค้าว่าเด็ด เราจะสรรหามาให้คุณผู้ชมถึงที่"
 สูตรลับจับแกะ หลังจากว่านชิมเมนูที่เลิฟป่านส่งมาให้จากช่วง Indy Yummy แล้ว จะทำการออกไปเลือกซื้อวัตถุดิบที่ใช้ในการทำเมนูนั้นๆที่ตลาดหรือซุปเปอร์มาร์เก็ตต่างๆ และกลับมาทำเมนูนั้นๆ
 ฟินเวอร์ เชฟฟินจะมาดัดแปลงเมนูอาหารหรือวัตถุดิบต่างๆให้มีความพิเศษและน่าทานยิ่งขึ้น โดยมีสโลแกนประจำช่วงว่า "เมคโอเวอร์อาหารธรรมดา ที่แค่กระพริบตาก็เปลี่ยนไป"  
 อินดี้ มี Skill แนะนำเคล็ดลับเด็ดๆที่ช่วยให้คุณทำอาหารง่ายและรวดเร็วมากขึ้น

 รายชื่อตอน 
ครัวอินดี้ ปี 8
 จำนวนตอน วันที่ออกอากาศ ชื่อตอน หมายเหตุ 0 16 พฤศจิกายน 2557 เปิดตัวรูปแบบใหม่  1 23 พฤศจิกายน 2557 สโมคแซลม่อนครีมชีส  2 30 พฤศจิกายน 2557 โรตี  3 7 ธันวาคม 2557 เป็ดอบซอสล้ม  4 14 ธันวาคม 2557 ยำถั่วพู  5 21 ธันวาคม 2557 ขนมจีนน้ำยาปู  6 28 ธันวาคม 2557 ส้มตำ  7 4 มกราคม 2558 พิซซ่า  8 11 มกราคม 2558 ซาลาเปาหมูย่าง  9 18 มกราคม 2558 กุ้งพันอ้อย  10 25 มกราคม 2558 ราดหน้า  11 1 กุมภาพันธ์ 2558 น้ำพริกกุ้งเสียบ  12 8 กุมภาพันธ์ 2558 มัสมั่น โอ๋ ฟูตอง เป็นแขกรับเชิญ 13 18 กุมภาพันธ์ 2558 ข้าวมันไก่  14 22 กุมภาพันธ์ 2558 เครปเค้ก  15 1 มีนาคม 2558 แกงกะหรี่  16 8 มีนาคม 2558 ขนมจีนน้ำเงี้ยว  17 15 มีนาคม 2558 สปาเก็ตตี้คาโบนาร่า  18 22 มีนาคม 2558 บีบิมบับ  19 5 เมษายน 2558 ยำปลาดุกฟู  20 12 เมษายน 2558 ราเมนกระทะร้อน  21 19 เมษายน 2558 สเต็ก  22 26 เมษายน 2558 ไก่ทอดเกาหลี  23 3 พฤษภาคม 2558 โจ๊กเทมปุระ  24 10 พฤษภาคม 2558 ก๋วยเตี๋ยวเรือ  25 17 พฤษภาคม 2558 รีซอตโต  26 24 พฤษภาคม 2558 ครัวซ็อง  27 31 พฤษภาคม 2558 ซินามอนโรล  28 7 มิถุนายน 2558 หมูแผ่น *มีการเปลี่ยนเป็นนำหมูแผ่นมาทำ ข้าวอบหม้อดิน แทน 29 14 มิถุนายน 2558 ไอศกรีม
# รัฐบาลอิเล็กทรอนิกส์
รัฐบาลอิเล็กทรอนิกส์ http://www.ega.or.th/Content.aspx?m_id=23  หรือชื่ออื่นเช่น รัฐอิเล็กทรอนิกส์ รัฐบาลออนไลน์, รัฐบาลอินเทอร์เน็ต, รัฐบาลดิจิทัล เป็นการนำระบบเทคโนโลยีสารสนเทศเข้ามาช่วยในการบริหารด้านงานบริการสาธารณะของภาครัฐ (e-Public Service) Rugchatjaroen, k. (2014). Approach of Electronic Government to Closing the Gap between Public and Citizens. Malaysia, 27-28 September 2014: Research Methods in Management and Social Sciences (คณะสังคมศาสตร์และมนุษยศาสตร์ มหาวิทยาลัยมหิดล). 

 ขอบข่าย 
รัฐบาลอิเล็กทรอนิกส์ หรือ รัฐอิเล็กทรอนิกส์ มีขอบข่ายทั้งหมด 4 ขอบข่าย ดังนี้ Jeong Chun Hai @Ibrahim. (2007). Fundamental of Development Administration. Selangor: Scholar Press. ISBN 978-967-5-04508-0
 การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ หน่วยงานภาครัฐ หรือรัฐบาลของรัฐอื่น (government to governments: G2G) 
 การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ ประชาชน (government to citizens: G2C)
 การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ บุคลากรในหน่วยงาน/องค์การ (government to employees: G2E)
 การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ องค์การธุรกิจ (government to businesses: G2B)

ในขอบข่ายทั้งสี่ขอบข่ายเป็นรูปแบบสำคัญของการนำเทคโนโลยีสารสนเทศเข้ามาช่วยในการบริหารงานด้านงานบริการสาธารณะ ภายใต้รัฐบาลอิเล็กทรอนิกส์ ซึ่งจะมีความเกี่ยวข้องที่สำคัญนโยบายสาธารณะ และมีความสำคัญต่อการนำนโยบายสาธารณะไปปฏิบัติ
# กีฬาฟุตบอลในซีเกมส์ 2015 – รายชื่อผู้เล่นทีมชาย
ด้านล่างนี้คือ รายชื่อผู้เล่น ของการแข่งขัน ฟุตบอลในซีเกมส์ 2015 - ทีมชาย, เจ้าภาพโดย สิงคโปร์, จัดขึ้นระหว่างวันที่ 29 พฤษภาคม ถึง 15 มิถุนายน พ.ศ. 2558.

 กลุ่ม เอ 
 สิงคโปร์ 
หัวหน้าผู้ฝึกสอน: Aide Iskandar

 อินโดนีเซีย 
หัวหน้าผู้ฝึกสอน: Aji Santoso

 พม่า 
ัหัวหน้าผู้ฝึกสอน: Kyi Linn

 กัมพูชา 
หัวหน้าผู้ฝึกสอน:  Lee Tae-hoon

 ฟิลิปปินส์ 
หัวหน้าผู้ฝึกสอน: Marlon Maro

 กลุ่ม บี 
 ไทย 
หัวหน้าผู้ฝึกสอน: โชคทวี พรหมรัตน์

 มาเลเซีย 
หัวหน้าผู้ฝึกสอน: Tan Cheng Hoe

 เวียดนาม 
หัวหน้าผู้ฝึกสอน:  Toshiya Miura

 ลาว 
หัวหน้าผู้ฝึกสอน:  Dave Booth

 บรูไน 
หัวหน้าผู้ฝึกสอน:  Fakhrul Razi Ibrahim

 ติมอร์-เลสเต 
หัวหน้าผู้ฝึกสอน:  Fábio Magrão
# เชกอิตออฟ
เชกอิตออฟ  อาจหมายถึง

 "เชกอิตออฟ" (เพลงมารายห์ แครี), 2005
 "เชกอิตออฟ" (เพลงเทย์เลอร์ สวิฟต์), 2014
# ชูการ์
ชูการ์  ในภาษาอังกฤษ หมายถึง น้ำตาล สารที่กินได้ชนิดหนึ่ง

ชูการ์ อาจหมายถึง

 บุคคล 
 ชูการ์ เรย์ เลนเนิร์ด นักมวยชาวอเมริกัน

 ดนตรี 
 เพลง 
 "ชูการ์" (เพลงโฟล ไรเดอ), 2009
 "ชูการ์" (เพลงมารูนไฟฟ์), 2015, ของมารูนไฟฟ์ จากอัลบั้ม ไฟฟ์
# แบลนช์ คอบบ์
แบลนช์ อาร์ริงตัน คอบบ์ (8 กันยายน พ.ศ. 2443 – 1 พฤษภาคม พ.ศ. 2558) เป็นชาวอเมริกันที่มีอายุมากกว่า 110 ปี ในตอนที่เธอเสียชีวิต เธอเป็นบุคคลที่มีอายุมากที่สุดในโลกเป็นอันดับ 7 และเป็นบุคคลที่มีอายุมากที่สุดตลอดกาลอันดับที่ 50http://jacksonville.com/news/metro/2015-05-04/story/seventh-oldest-person-died-friday-jacksonville เธอเสียชีวิตเมื่อวันที่ 1 พฤษภาคม พ.ศ. 2558 ด้วยอายุ 114 ปีhttp://www.firstcoastnews.com/story/news/features/2015/05/04/blanche-cobb-dies-at-114/26876491/
# วรรณกรรมล้อ
วรรณกรรมล้อ (Parody) เป็นชิ้นงานที่สร้างขึ้นเพื่อเลียนแบบ ล้อเลียน หรือออกความเห็นต่อชิ้นงานดั้งเดิม ประเด็น ผู้เขียน รูปแบบ หรือเป้าหมายอื่น ๆ โดยจะเป็นการเลียนแบบเชิงเสียดสีหรือแฝงนัย นักทฤษฎี ลินดา ฮัตเชียน ให้ความหมายว่า "วรรณกรรมล้อ คือการเลียนแบบ แต่ไม่จำเป็นต้องเป็นการล้อเลียนข้อความเสมอไป" นักวิจารณ์อีกท่านหนึ่ง ไซมอน เด็นทิธ นิยามวรรณกรรมล้อว่า "การประกอบกิจใด ๆ เชิงวัฒนธรรมที่เลียนแบบ พาดพิงอีกผลงานหรือการประกอบกิจหนึ่งอย่างมีศิลปะ"Dentith (2000) p.9 วรรณกรรมล้อพบได้ในศิลปะหรือวัฒนธรรม รวมถึง วรรณกรรม ดนตรี (แม้ว่าก่อนหน้านี้ "วรรณกรรมล้อ" ในดนตรีจะมีความหมายแตกต่างออกไป) แอนิเมชัน วิดีโอเกม และภาพยนตร์

นักเขียนและนักวิจารณ์ จอห์น โกรส สังเกตในหนังสือ Oxford Book of Parodies ของเขาว่าวรรณกรรมล้อดูจะเฟื่องฟูในดินแดนระหว่าง แพสติช ("ผลงานอีกแบบของศิลปิน โดยไม่มีเนื้อหาเสียดสี") และ เบอร์เลสก์ (ซึ่งหลอกเกี่ยวกับชิ้นงานวรรณกรรมชั้นสูงและดัดแปลงให้ดูต่ำลง) ขณะเดียวกับ หนังสือ Encyclopédie  ของเดอนี ดีเดอโร แยกความแตกต่างระหว่างวรรณกรรมล้อกับเบอร์เลสก์ว่า "วรรณกรรมล้อที่ดีคือการขบขันที่ทำให้บุคคลที่มีสติปัญญาเฉลียวฉลาดและไร้มลทินรู้สึกสนุกสนานได้ ส่วนเบอร์เลสก์เป็นการเล่นตลกร้ายที่ทำให้คนรู้สึกพอใจเท่านั้น""Parody." The Encyclopedia of Diderot & d'Alembert Collaborative Translation Project. Translated by Colt Brazill Segrest. Ann Arbor: Michigan Publishing, University of Michigan Library, 2007. Web. [1 Apr. 2015]. <http://hdl.handle.net/2027/spo.did2222.0000.811>. Trans. of "Parodie," Encyclopédie ou Dictionnaire raisonné des sciences, des arts et des métiers, vol. 12. Paris, 1765. จากประวัติศาสตร์ เมื่อสูตรสำเร็จเริ่มน่าเบื่อ อย่างเช่นในกรณีละครประโลมโลกเกี่ยวกับศีลธรรมในยุค 1910 ยังคงเป็นได้แค่วรรณกรรมล้อ ดังที่เรื่องสั้นของบัสเตอร์ คีตันเคยล้อเลียนไว้Balducci, Anthony (2011) The Funny Parts: A History of Film Comedy Routines and Gags p.231
# การเลียนแบบ
การเลียนแบบ การลอกแบบ หรือ การเอาอย่าง เป็นพฤติกรรมขั้นสูงที่คนคนหนึ่งสังเกตและทำตามพฤติกรรมของอีกคนหนึ่ง การเลียนแบบเป็นการเรียนรู้จากสังคมรูปแบบหนึ่ง ซึ่งนำไปสู่ "การพัฒนาประเพณี และวัฒนธรรมอย่างมากที่สุด การเรียนรู้นี้ถ่ายโอนข้อมูล (พฤติกรรม, กิจวัตร) ระหว่างคนกลุ่มหนึ่งและคนรุ่นต่อมาโดยไม่จำเป็นต้องถ่ายทอดทางพันธุกรรม" คำว่าการเลียนแบบ อาจนำไปใช้ได้ในหลายบริบท ตั้งแต่การฝึกฝนสัตว์ จนถึงความสัมพันธ์ระหว่างประเทศ
# แบดซ์ (วงดนตรี)
แบดซ์ (อังกฤษ: Badz) เป็นวงดนตรีร็อคหญิงล้วน ภายใต้สังกัด จีโนม เร็คคอร์ด (ในเครือ อาร์เอส) เจ้าของเพลงฮิต "ไม่ขอเป็นคนสุดท้าย"
 ประวัติ 
การรวมตัวกันตั้งวงดนตรีหญิงทริโอ ในนามของ BADZ มี ฝาแฝดอย่าง “พลอย ธัญญา จันทร์โอชา” และ “น้องเพลิน นิฏฐา จันทร์โอชา” โดยสาวเพลินรับหน้าที่เล่นเบส พลอยเล่นกีตาร์ และ ได้ นิค นิติญา อ่ำสกุล ร้องนำ แนวดนตรีและแฟชั่นการแต่งตัวที่มีกลิ่นอาย­ของความเป็นพังก์อยู่นิดๆ

เริ่มมีผลงานเพลงชุดแรกและชุดเดียวกับทางค่าย จีโนม เร็คคอร์ด ในเครือของบริษัท อาร์เอส โปรโมชั่น เมื่อปี พ.ศ. 2549 โดยใช้ชื่อชุดว่า "Badz" โดยที่มาของชื่อวง แบดซ์ หมายถึงผู้หญิงซ่าๆ อันมีที่มาจากบุคลิกกวนๆ สนุกสนาน รวมไปถึงการแต่งตัวซึ่งเน้นสีขาวและดำเป็นหลัก โดยแนวเพลงในอัลบั้มเป็นแบบป็อปร็อค แต่เพิ่มสีสันให้โดดเด่นด้วยการผสมกลิ่นของดนตรีแนวพังก์เข้าไป ดูแลการทำงานอัลบั้มนี้โดย ปอนด์ - ธนา ลวสุต

เปิดตัวด้วยเพลงจังหวัสนุกๆ เพลง "อยากเจอเธอเหลือเกิน" แต่เพลงที่ทำให้เป็นที่รู้จักคือ "ไม่ขอเป็นคนสุดท้าย"

 สมาชิก 
แบดซ์ (Badz) ประกอบสมาชิกทั้งหมด 3 คนด้วยกันคือ นิค - นิติญา อ่ำสกุล (ร้องนำ) ซึ่งผ่านการประกวดร้องเพลงและได้รับรางวัลจากเวที สตาร์ ชาเลนจ์ ปี 2003, พลอย - ธัญญา จันทร์โอชา (กีตาร์) และ เพลิน - นิฏฐา จันทร์โอชา (เบส) สองพี่น้องฝาแฝดเป็นบุตรีของ ฯพณฯ พลเอกประยุทธ์ จันทร์โอชา อดีตผู้บัญชาการทหารบก อดีตหัวหน้าคณะรักษาความสงบแห่งชาติ อดีตนายกรัฐมนตรี อดีตรัฐมนตรีว่าการกระทรวงกลาโหม และ องคมนตรี คนปัจจุบัน

 ผลงาน 
 สตูลดิโออัลบั้ม 
ปีปกอัลบั้มชื่ออัลบั้มรายชื่อเพลง 2549 Badz
 วางจำหน่าย: 17 สิงหาคม พ.ศ. 2549
 สังกัด: อาร์เอส
 รูปแบบ: ซีดี, เทป, วีซีดี กอดฉันอีกสักที
 ฉันยังมีเธออยู่หรือเปล่า
 บ้าที่สุด 
 พร้อมเมื่อไหร่จะบอก
 ไม่ขอเป็นคนสุดท้าย 
 ไม่ได้คิดถึง 
 ไม่รู้ทำไม 
 ยังรักกันหรือเปล่า
 ร้องไห้ให้ตัวเอง
 อยากเจอเธอเหลือเกิน
# มอริซ แฟลนากัน
เซอร์มอริซ แฟลนากัน (17 ตุลาคม พ.ศ. 2471 – 7 พฤษภาคม พ.ศ. 2558) เป็นผู้ก่อตั้งเอมิเรตส์แอร์ไลน์ และเป็นรองประธานกรรมการบริษัทเดอะเอมิเรตส์กรุ๊ป

เขาเสียชีวิตเมื่อวันที่ 7 พฤษภาคม พ.ศ. 2558 ในบ้านของเขาที่กรุงลอนดอน โดยสาเหตุธรรมชาติ ด้วยอายุ 86 ปี
# บิลล์ เอลเลอร์ริงตัน
วิลเลียม "บิลล์" เอลเลอร์ริงตัน (30 มิถุนายน พ.ศ. 2466 – 4 เมษายน พ.ศ. 2558) เป็นนักฟุตบอลชาวอังกฤษ ผู้ที่เคยลงเล่นให้กับฟุตบอลทีมชาติอังกฤษ 2 ครั้ง และอังกฤษ บี 1 ครั้ง และเขายังใช้เวลาค้าแข้งส่วนใหญ่กับสโมสรฟุตบอลเซาแธมป์ตัน ในตำแหน่งกองหลัง

พ่อของเขาซึ่งมีชื่อว่า บิลล์ เหมือนกัน ยังเป็นนักฟุตบอลของสโมสรฟุตบอลมิดเดิลส์โบโรและสโมสรฟุตบอลเนลสัน ในตำแหน่งกองหลังด้วย
# การผูกขาด
การผูกขาด  เกิดเมื่อบุคคลหรือวิสาหกิจหนึ่งเป็นผู้ผลิตรายเดียวของโภคภัณฑ์อย่างหนึ่ง (ต่างจากการผูกขาดการซื้อ (monopsony) ซึ่งเกี่ยวข้องกับการควบคุมตลาดเพื่อซื้อสินค้าและบริการของบุคคลหรือวิสาหกิจหนึ่ง และการผูกขาดโดยผู้ขายเพียงน้อยราย (oligopoly) ซึ่งประกอบด้วยบุคคลหรือวิสาหกิจไม่กี่รายครอบงำอุตสาหกรรมหนึ่ง) ฉะนั้น การผูกขาดจึงมีลักษณะขาดการแข่งขันทางเศรษฐกิจเพื่อผลิตสินค้าหรือบริการ ขาดสินค้าทดแทนที่อยู่รอดได้ และการมีราคาผูกขาดสูงเกินต้นทุนเพิ่มต่อหน่วยของสถานธุรกิจมาก ซึ่งนำสู่กำไรผูกขาดสูง กริยา "ผูกขาด" หมายถึง กระบวนการซึ่งบริษัทได้มาซึ่งความสามารถเพิ่มราคาหรือตัดคู่แข่ง ในทางเศรษฐศาสตร์ การผูกขาดเป็นผู้ขายรายเดียว ในวิชากฎหมาย การผูกขาด คือ สถานธุรกิจซึ่งมีอำนาจทางตลาดอย่างสำคัญ นั่นคือ อำนาจตั้งราคาสูงเกินจนทำให้ปริมาณส่วนเกินในสังคมต่ำลง แม้การผูกขาดอาจเป็นธุรกิจขนาดใหญ่ แต่ขนาดมิใช่ลักษณะของการผูกขาด ธุรกิจขนาดเล็กยังอาจมีอำนาจเพิ่มราคาในอุตสาหกรรม (หรือตลาด) ขนาดเล็กได้

การผูกขาดอาจเกิดขึ้นได้โดยสภาพเนื่องจากมีการแข่งขันจำกัด เพราะอุตสาหกรรมนั้นต้องใช้ทรัพยากรสูงและต้องมีราคาดำเนินการสูง (เช่น ระบบทางรถไฟ) ขณะที่บางคนเสนอว่าเทคโนโลยีได้เปลี่ยนแปลงสภาพของการแข่งขันทางเศรษฐกิจในทางที่โน้มเอียงให้เกิดภาวะผู้ชนะกินรวบมากขึ้น
# เลฟ ลาร์เซิน
เลฟ ฮอลเกอร์ ลาร์เซิน (27 มกราคม พ.ศ. 2497 – 8 พฤษภาคม พ.ศ. 2558) เป็นนักการทูตของนอร์เวย์ประจำประเทศปากีสถาน เขาเสียชีวิตเมื่อวันที่ 8 พฤษภาคม พ.ศ. 2558 หลังจากที่เฮลิคอปเตอร์ตกบริเวณตอนเหนือของประเทศปากีสถาน ขณะกำลังเดินทางสู่อิสลามาบาด
# อนันต์ ดาบเพ็ชรธิกรณ์
อนันต์ ดาบเพ็ชรธิกรณ์  เดิมทีชื่อเล่น โน้ต เป็นมือกลองวงแคลช ปัจจุบันเป็นนักร้องนำวงเฉด

 ประวัติ 
 เกิด 
อนันต์เกิดเมื่อวันที่ 24 มกราคม พ.ศ. 2525 จบการศึกษาระดับมัธยมจาก โรงเรียนราชวินิตบางแก้ว ในพระบรมราชูปถัมภ์ และระดับอุดมศึกษาจาก จากคณะมนุษยศาสตร์สื่อสารมวลชน มหาวิทยาลัยรามคำแหง 

 เข้าสู่วงการเพลง 

อนันต์และเพื่อนร่วมวงแคลชได้เข้าสู่วงการเพลงจากการประกวดฮอตเวฟมิวสิกอวอร์ดส์ ครั้งที่ 2 ในปี พ.ศ. 2540 ซึ่งขณะนั้นใช้ชื่อวงว่า "ลูซิเฟอร์" แต่ไม่ผ่านเข้ารอบชิงชนะเลิศ และกลับมาประกวดอีกครั้งในครั้งที่ 3 ปี พ.ศ. 2541 คราวนี้หลุดมาคว้ารองอันดับ 1 ได้สำเร็จ จึงเซ็นสัญญากับจีเอ็มเอ็ม แกรมมี่ ค่าย มอร์ มิวสิค และเปลี่ยนชื่อมาเป็น แคลช

 ประสบอุบัติเหตุ 
อนันต์ประสบอุบัติเหตุรถมอเตอร์ไซค์พลิกคว่ำเมื่อวันที่ 26 กรกฎาคม พ.ศ. 2549 ระหว่างไปเล่นคอนเสิร์ตที่จังหวัดเชียงใหม่ ส่งผลให้ได้รับบาดเจ็บสาหัส ต้องเข้ารับการรักษากายภาพบำบัดเป็นเวลาหลายเดือน ทำให้วงแคลชต้องใช้ โอ๊ป - เพิ่มศักดิ์ พิสิษฐ์สังฆการ มาตีกลองไฟฟ้าแทนอนันต์ที่กำลังฟื้นฟูร่างกายในอัลบั้ม แครชชิง

 แคลชยุบวง ยักษ์กับสุ่มไปทำวงเฉด 

หลังจากแคลชออกอัลบั้มมาถึง 7 อัลบั้ม แคลชได้ยุบวงไปในปี พ.ศ. 2554 จากการแยกทางของ ปรีติ บารมีอนันต์ นักร้องนำ ทำให้อนันต์และสุกฤษณ์ ศรีเปารยะ มือเบส ไปฟอร์มวงเฉดกับแบน, เล้ง และเหมี่ยว

ปี พ.ศ. 2559 ได้เปลี่ยนชื่อวงเป็นวง ทรูปทาวเวอร์ (Troop Tower) และวงเฉดได้ยุบลงเนื่องจากสมาชิกในวงบางคนได้ออกไปจากวงเพื่อภารกิจบางประการ อาทิ เล้ง - พงศกร ลีลิมปเจริญสกุล มือกีตาร์ ได้ออกไปช่วยกิจการที่บ้าน และสุ่ม - สุกฤษณ์ ศรีเปารยะ มือเบส ได้ออกไปทำทีมจักรยาน เป็นต้น   นอกจากนี้ยังได้สมาชิกคนใหม่มาเพิ่มอีก 1 คนนั่นคือ โอม มือกีตาร์ ที่เคยได้ร่วมงานการคลุกคลีทำเพลงร่วมกับวงเฉดมาก่อน

 ผลงาน 
 ในนามวงแคลช 

 One พ.ศ. 2544
 ซาวด์เชก พ.ศ. 2546
 เบรนสตรอม พ.ศ. 2547
 อีโมชัน พ.ศ. 2548
 แครชชิง พ.ศ. 2549
 ร็อกออฟเอจเจส พ.ศ. 2551
 ไนน์มิสยูทู พ.ศ. 2553

 ในนามวงเฉด 
 ทางแห่งฝัน
 รอพี่ก่อน
 อย่ามาเยอะ
 ในนามวงทรูปทาวเวอร์ 
 ขอโทษ

 ชีวิตส่วนตัว 
ชีวิตส่วนตัว ยักษ์คบหาดูใจกับแฟนสาวได้ 5 ปี            จึงได้จดทะเบียนสมรสกันแบบเรียบง่าย                         ในวันที่ 18 พฤศจิกายน 2018 และมีลูกชาย 2 คน                 ชื่อน้องน่านฟ้า และ น้องเต็มฟ้า

อนันต์และเพื่อนร่วมวงแคลชยังได้เปิดร้านอาหารกึ่งผับชื่อแคลงก์ (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ จากวงไทยเทเนี่ยม
# เปาโรติส
เปาโรติสชื่อพรรณไม้ เต็ม สมิตินันทน์  เป็นปาล์มชนิดเดียวในสกุล Acoelorrhaphe Acoelorraphe wrightii - Palmpedia - Palm Grower's Guide มีถิ่นกำเนิดในอเมริกากลาง, ตอนใต้ของเม็กซิโก, แคริบเบียน, โคลอมเบีย, บาฮามาส และตอนใต้ของรัฐฟลอริดา นิยมปลูกเป็นไม้ประดับ ชื่อสกุลของเปาโรติสมาจากภาษากรีก แปลว่า "ไม่มีราฟี"Florida Ethnobotany - Page 63 - Google Books

เปาโรติสเป็นปาล์มกอ สูงได้ถึง 8 เมตร ลำต้นมีเส้นผ่านศูนย์กลาง 10 เซนติเมตร มีแผ่นใยคลุมและทางใบแห้งติดแน่น ใบรูปพัด ขอบใบจักเว้าลึกเกือบถึงสะดือ แผ่นใบกางเกือบครึ่งวงกลม กว้าง 80 เซนติเมตร ใต้ใบมีนวลสีขาว ก้านใบยาว 1 เมตร มีหนามที่ขอบก้าน ช่อดอกสมบูรณ์เพศ ออกระหว่างกาบใบ ยาว 1.2 เมตร ผลกลมขนาด 1.2 เซนติเมตร เมื่อสุกมีสีส้มคู่มือปาล์มประดับ ฉบับปรับปรุงและเพิ่มเติม, ดร. ปิยะ เฉลิมกลิ่น, หน้า 40, พ.ศ. 2550, สำนักพิมพ์บ้านและสวน กรุงเทพฯ
# พรรคชาติสกอต
พรรคชาติสกอต  เป็นพรรคการเมืองชาตินิยมสกอตและสังคม-ประชาธิปไตยในประเทศสกอตแลนด์ พรรคฯ สนับสนุนและรณรงค์เรียกร้องเอกราชของสกอตแลนด์ เป็นพรรคการเมืองใหญ่สุดอันดับสามตามสมาชิกภาพในสหราชอาณาจักร รองจากพรรคแรงงานและพรรคอนุรักษนิยม และเป็นพรรคใหญ่สุดในประเทศสกอตแลนด์ จำนวนสมาชิกของพรรคฯ มีมากกว่าสี่เท่าของจำนวนสมาชิกพรรคอนุรักษนิยมสกอต แรงงานสกอตและเสรีประชาธิปไตยสกอตรวมกัน หัวหน้าพรรคชาติสกอตคนปัจจุบันคือฮัมซา ยูซาฟ ซึ่งเข้ามาแทนที่นิโคลา สเตอร์เจียน หลังจากการเลือกตั้งหัวหน้าพรรคในเดือนมีนาคม ค.ศ. 2023

พรรคฯ ก่อตั้งในปี 2477 จากการวมพรรคชาติสกอตแลนด์ (National Party of Scotland) และพรรคชาวสกอต (Scottish Party) มีผู้แทนในรัฐสภาอย่างต่อเนื่องนับแต่วินนี อีวิง (Winnie Ewing) ชนะการเลือกตั้งซ่อมแฮมิลตันปี 2510 เมื่อมีรัฐสภาสกอตในปี 2542 พรรคฯ กลายเป็นพรรคการเมืองใหญ่สุดอันดับสอง โดยเป็นพรรคฝ่ายค้านอยู่สองสมัย พรรคฯ เถลิงอำนาจในการเลือกตั้งทั่วไปปี 2550 ตั้งรัฐบาลเสียงข้างน้อย ก่อนชนะการเลือกตั้งปี 2554 หลังจากนั้น พรรคฯ ตั้งรัฐบาลเสียงข้างมากครั้งแรกของประเทศสกอตแลนด์

ในปี 2558 พรรคฯ เป็นพรรคการเมืองใหญ่สุดในแง่สมาชิกภาพ สมาชิกรัฐสภาสกอต สมาชิกรัฐสภาและสมาชิกสภาท้องถิ่น โดยมีสมาชิกกว่า 115,000 คน สมาชิกรัฐสภาสกอต 64 คน สมาชิกรัฐสภา 55 คนและสมาชิกสภาท้องถิ่น 424 คน คิดรวมเป็น 2% ของประชากรชาวสกอตทั้งหมด ปัจจุบัน พรรคฯ ยังมี 2 ที่นั่งในรัฐสภายุโรป ซึ่งอยู่ในกลุ่มเดอะกรีน/พันธมิตรเสรียุโรป (Greens/EFA) พรรคฯ เป็นสมาชิกของพันธมิตรเสรียุโรป
# ทอม ยอร์ก
ทอมัส เอ็ดเวิร์ด "ทอม" ยอร์ก  เกิดเมื่อวันที่ 7 ตุลาคม ค.ศ. 1968 เป็นนักดนตรีและนักแต่งเพลงชาวอังกฤษ รู้จักดีในฐานะนักร้องนำวงเรดิโอเฮด เขาเป็นที่รู้จักในการใช้เสียงสูง (falsetto) รวมทั้งสามารถเล่นเครื่องดนตรีที่หลากหลาย ยอร์กจะเล่นกีตาร์และเปียโนเป็นหลัก นอกจากนี้ยังเล่นซินธิไซเซอร์ กีตาร์เบสและกลองชุดในช่วงยุค 1990 ยอร์กรู้จักดีในฐานะที่เป็นนักดนตรีร็อก หลังจากอัลบั้ม Kid A ในช่วงยุค 2000 ได้ขยายเป็นดนตรีในแนวอิเล็กทรอนิกส์

ยอร์กเกิดเมื่อปี 1968  ในนอร์แทมป์ตันเชอร์ ครอบครัวของเขาย้ายที่อยู่บ่อยก่อนที่จะมาอยู่ที่ ออกซฟอร์ดเชอร์ ยอร์กเรียนอยู่ที่โรงเรียนอาบิงดัน (Abingdon School) แล้วได้ก่อตั้งวงเรดิโอเฮดขึ้นมาพร้อมเพื่อนร่วมห้อง หลังจากที่เขาศึกษาด้านภาษาอังกฤษและวิจิตรศิลป์ที่มหาวิทยาลัยเอ็กซิเตอร์ เรดิโอเฮดได้เซ็นสัญญากับค่ายพาร์โลโฟน โดยมีชิงเกิลฮิตในช่วงแรกคือ "Creep" จนทำให้ยอร์กมีชื่อเสียงและ เรดิโอเฮด ได้รับคำวิจารณ์ด้วยดีและได้รับรางวัลทองคำขาวหลายครั้ง ยอร์กยังเป็นผู้บุกเบิกในการหาวิธีการจำหน่ายเพลง รวมทั้ง จ่ายตามที่อยากจ่าย (pay-what-you-want) และ บิตทอร์เรนต์
# เคอนิกเส็กก์ ซีซีเอ็กซ์
เคอนิกเส็กก์ ซีซีเอ็กซ์  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เปิดตัวครั้งแรกในงานเจนีวามอเตอร์โชว์ ค.ศ. 2006 

ซีซีเอ็กซ์ เป็นโปรเจกต์ที่ทางบริษัทต้องการวางขายสู่ตลาดระดับโลก จึงมีการออกแบบตัวรถตามกฎหมายสากลทั้งเรื่องระบบความปลอดภัยและอัตราการปล่อยคาร์บอนไดออกไซด์กับสิ่งแวดล้อม โดยได้ใช้เครื่องยนต์ใหม่ ซึ่งเดิมใช้เครื่องยนต์ 4.7 ลิตร V8 ของฟอร์ด เปลี่ยนเป็นเครื่องขนาด 4.7 ลิตร V8 ซูเปอร์ชาร์จ ทวิน ของเคอนิกเส็กก์ ซึ่งสามารถให้แรงม้าได้ถึง 795 ตัว (806 PS; 593 kW) และแรงบิดสูงสุดที่ 920 นิวตัน·เมตร (679 ปอนด์·ฟุต) เมื่อใช้กับน้ำมันเบนซิน 91 จนในที่สุดซีซีเอ็กซ์ก็สามารถเจาะเข้าสู่ตลาดสหรัฐอเมริกาได้สำเร็จ ยิ่งไปกว่านี้รถยังได้รับรางวัล รถกรีนเอ็กโซติกที่ดีที่สุด (Best Performing Green Exotic) จากนิตยสารดูปองต์รีจิสทรี (duPont Registry) และรางวัลหนึ่งในสิบรถที่สวยที่สุดจากนิตยสารฟอบส์

ชื่อของ "ซีซีเอ็กซ์" เป็นตัวย่อของ "Competition Coupé X" โดย X หมายถึง การเฉลิมฉลอง 10 ปี (X ในตัวเลขโรมันหมายถึง 10) ของการออกรถคันแรกของบริษัท คือรุ่น ซีซี

 รุ่น 
 CCXR: เป็นรุ่นปรับแต่งต่อจาก ซีซีเอ็กซ์เดิม มีการใช้เครื่องยนต์ที่ใช้น้ำมัน E85 และ E100 ทำให้เป็นมิตรกับสิ่งแวดล้อมขึ้น
 CCXR Edition/CCX Edition: เปิดตัวในงานเจนีวามอเตอร์โชว์ ค.ศ. 2008 มีการพัฒนาความจุเครื่องยนต์ เป็น 4.8 ลิตร จากเดิมที่ 4.7 ลิตร
 CCXR Trevita: เป็นรุ่นจำกัดจำนวน คำว่า "ทรีวิตา" ในภาษาสวีเดน แปลว่า "Three whites" ซึ่งหมายถึงจำนวนที่ผลิต คือ 3 คันเท่านั้น เป็นหนึ่งในรุ่นที่มีราคาจำหน่ายสูงที่สุดในโลก ด้วยราคาจำหน่ายที่ 4,850,000 ดอลลาร์ หรือประมาณ 145 ล้านบาท

 ข้อมูลเทคนิค 
300px|thumb|right|ท้ายซีซีเอ็กซ์อาร์ ณ กรุงลอนดอน
รุ่น  CCX  CCXR  CCX Edition  CCXR Edition/Trevita/Special Edition เครื่องยนต์ ประเภท 4.7 ลิตร (287 ลบ.นิ้ว) DOHC V8 ซูเปอร์ชาร์จ ทวิน 4.8 ลิตร (293 ลบ.นิ้ว) DOHC V8 ซูเปอร์ชาร์จ ทวิน กำลัง 806 PS (593 kW) ที่ 7,000 รอบต่อนาที  1,018 PS (749 kW) ที่ 7,200 รอบต่อนาที  888 PS (653 kW) ที่ 7,000 รอบต่อนาที  1,018 PS (749 kW) ที่ 7,000 รอบต่อนาที แรงบิด 920 N·m (679 lb·ft) ที่ 5,500 รอบต่อนาที  1,060 N·m (782 lb·ft) ที่ 6,100 รอบต่อนาที  940 N·m (693 lb·ft) ที่ 5,800 รอบต่อนาที  1,080 N·m (797 lb·ft) ที่ 5,600 รอบต่อนาที สมรรถภาพ (mfr ประมาณการ) อัตราเร่ง 0–100 กม./ชม. 3.2  3.1  3.0 2.9 อัตราเร่ง 0–200 กม./ชม 9.88.99.18.8 อัตราเร่ง 0–200-0 กม./ชม 14.0  13.7 13.9  13.0 ความเร็วสูงสุด มากกว่า   มากกว่า
# อีฟ ไอ เวอร์ ยู
อีฟ ไอ เวอร์ ยู  คือ สตูดิโออัลบั้มเดี่ยวชุดที่สาม ของ "พัดชา เอนกอายุวัฒน์" ศิลปินไทยหญิง ออกวางจำหน่ายทั่วประเทศ เมื่อวันที่ 8 กันยายน พ.ศ. 2554 อัลบั้มนี้มีเพลงที่ได้รับความนิยม ได้แก่ เพลง "หนึ่งคนพิเศษ" , "รักตัวเองก็พอ"

 ข้อมูลอัลบั้ม 
อัลบั้ม I Were You เป็นผลงานอัลบั้มเดี่ยวชุดที่ 3 ของ พัดชา เอนกอายุวัฒน์ เป็นอัลบั้มรวมซิงเกิลที่ผ่านมาตลอดเวลา 3 ปี มีทั้งหมด 6 เพลง จำหน่ายพร้อมกับดีวีดีคาราโอเกะ และรวมเรื่องสั้นจากปลายปากกาของพัดชา

 รางวัลที่ได้รับ 

ในปี พ.ศ. 2555 พัดชา ได้รับการเสนอชื่อเข้าชิงรางวัล "ศิลปินหญิงเดี่ยวยอดเยี่ยม" จากงานประกาศรางวัลคนตรี สีสันอะวอร์ดส์ ครั้งที่ 24 ประจำปี 2554	จากอัลบั้มนี้ 

 รายชื่อเพลง 

 เพลงที่ ชื่อเพลง คำร้อง ทำนอง เรียบเรียง Producer หมายเหตุ ยาว 1 "รักตัวเองก็พอ" ธนกฤต พานิชวิทย์ ชวิน จิตรสมบูรณ์  ชวิน จิตรสมบูรณ์  ชวิน จิตรสมบูรณ์  เปียโน - ธานัท ธัญญหาญ , เบส - ณัฐพนธ์ จำนงเวช, กลอง - รุ่งโรจน์ ใจเอื้อย , คอรัส - ชวิน จิตรสมบูรณ์, Mixed down - ปณต สมานไพสิฐ 3:36 2 "เสียงพล่อยๆ" ธนกฤต พานิชวิทย์ ชวิน จิตรสมบูรณ์  ชวิน จิตรสมบูรณ์  ชวิน จิตรสมบูรณ์  กีตาร์ - ชวิน จิตรสมบูรณ์  , เบส - ณัฐพนธ์ จำนงเวช ,  กลอง - รุ่งโรจน์ ใจเอื้อย , เปียโน - วรวิทย์ พิกุลทอง , Mixed and Mastering - ปณต สมานไพสิฐ 4:55 3 "ร้องให้รู้ตัวเอง" อคิร วงษ์เซ็ง อคิร วงษ์เซ็ง ชวิน จิตรสมบูรณ์  ชวิน จิตรสมบูรณ์  กีตาร์ - ชวิน จิตรสมบูรณ์ , เบส - ณัฐพนธ์ จำนงเวช ,  คียบอร์ด - อคิร วงษ์เซ็ง , กลอง - รุ่งโรจน์ ใจเอื้อย , Mixed and Mastering - ปณต สมานไพสิฐ 4:40 4 "คิดต่าง(feat. แต๊บ AF5)" Pemika"groovyBee"Donavanik Pemika"groovyBee"Donavanik หลานยายเจือในนามของกินหมี่ Vanorn Wave Lab คอรัส - Pemika"groovyBee"Donavanik , Mixed and Mastering - Woody Pornpitaksuk 3:40 5 "เพียงครึ่งใจ" พีรสันติ จวบสมัย  ชาตรี คงสุวรรณ เกรียงศักดิ์ เกรียงไกรนิยม เกรียงศักดิ์ เกรียงไกรนิยม  Executive Producer - ชาตรี คงสุวรรณ 4:26 6 "หนึ่งคนพิเศษ" กฤชยศ เลิศประไพ ชวิน จิตรสมบูรณ์ ชวิน จิตรสมบูรณ์ ชวิน จิตรสมบูรณ์ กลอง - รุ่งโรจน์ ใจเอื้อย , เบส - รุ่งโรจน์ ผลหว้า ,กีตาร์ , เปียโน , คอรัส - ชวิน จิตรสมบูรณ์ ,  Mixed down - ชมธวัช ยงกิตติกุล , Mastering - Matt Agoglia 4:38

 ทีมงานอัลบั้ม 
 Executive Production Director - อาจกิจ สุนทรวัฒน์
 Commercial Director - พัฒนี จริยะธนา
 Marketing Director - ศิริกัลญา โรจนานัญญ์
 Creative Marketing Team - อมรา พรหมณะ คณิตตา นุกูลศรีนวล
 Sales Manager - Sponsorship - ธนาพรรณ ภูษณวรรณ
 Sales Executive - Distribution - วันชนะ พงษ์ขวัญ
 Artist Mangement - เทพโยธิน สุวรรณกองกุล
 Stylist - Silbing by Otto Apichartvorasilp
 Design & Art Direction by - 'Ductstore the design guru
 Photographer - พันสิริ สิริเวชพันธุ์
 Prop - Huuyaowstudio
 Album Mastering by - ปณต สมานไพสิฐ

 ชาร์ตเพลงในอัลบั้ม
# พระเจ้าสุริยวงศาธรรมิกราช
พระเจ้าสุริยวงศาธรรมิกราช หรือเจ้าสุริยะ พระราชโอรสองค์สุดท้องของพระเจ้าวรวงศาธรรมิกราชประสูติเมื่อ พ.ศ. 2156 หลังจากที่พระเชษฐาของพระองค์แย่งชิงราชสมบัติกัน นับแต่พระบัณฑิตโพธิศาละราชสวรรคต พระองค์ได้ซ่องสุมกำลังอยู่ในป่าเขตุภูเขาควายและได้ยกทัพเข้ามาตีเวียงจันทน์ ใน พ.ศ. 2181 (ค.ศ. 1638) และเป็นฝ่ายที่ยึดครองเวียงจันทน์ได้ และขึ้นครองราชย์ขณะที่พระชนม์ได้ 25 ชันษา

หลังจากขึ้นครองราชย์ได้ให้เจ้าชมพู พระเชษฐาไปอยู่เมืองเว้ในประเทศเวียดนาม เจ้าบุญชู พระเชษฐาอีกองค์หนึ่งออกผนวชตลอดชีวิต ส่วนพระโอรสของเจ้าไชยที่เป็นพระเชษฐาคือเจ้าปุให้ไปครองเมืองด่านซ้ายและเจ้าสร้อยให้ไปครองเมืองสะพือ พระองค์ครองราชย์สมบัติจนถึง พ.ศ. 2238 เป็นรัชกาลที่ยาวนานและสงบสุขรัชกาลหนึ่ง ในรัชสมัยของพระองค์มีชาวยุโรปเดินทางเข้ามาถึงล้านช้าง ดังที่ปรากฏในบันทึกของเจอร์ราด วาน วูสตอฟ จากประเทศเนเธอร์แลนด์ และบันทึกของบาทหลวงมาร์นี

พระองค์ได้มีการทำศึกสงครามครั้งใหญ่กับอาณาจักรอยุธยาอยู่หลายครั้ง และสุดท้ายล้านช้างเป็นฝ่ายชนะ ส่งผลให้อยุธยาสูญเสียเสบียงและกำลังพลไปอย่างมหาศาลกับการทำสงครามพ่ายแพ้ต่อล้านช้างซึ่งส่งผลให้อยุธยาบอบช้ำอย่างหนักไม่สามารถขยายอิทธิพลไปยังหัวเมืองอื่น ๆ ได้อีก อีกทั้งยังสูญเสียประเทศราชภายใต้อำนาจบางแห่งอีกด้วย นอกจากนี้ท่านยังนำทัพล้านช้างได้ไปตีเมืองพวนและกวาดต้อนไทพวนเข้ามาไว้ในเวียงจันทน์เป็นจำนวนมากที่สุดเท่าที่เคยมีมา อีกทั้งยังมีเมืองเชียงรุ่งเข้ามาสวามิภักดิ์ขอเป็นเมืองขึ้นกับท่านอีกด้วย

พระองค์ได้สั่งประหารเจ้าราชบุตร พระราชโอรสในข้อหาลักลอบเป็นชู้กับพระชายาของพระองค์ ทำให้เมื่อพระองค์สวรรคตจึงขาดรัชทายาทที่ชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและแย่งชิงเชื้อพระวงศ์มาเป็นพวกตน บางองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศานำไปสู่การแยกอาณาจักรล้านช้างเป็น 3 อาณาจักรในที่สุด

พระองค์ทรงเป็น 1 ใน 4 วีรกษัตริย์หรือมหาราชของประเทศลาว เนื่องจากทรงรักษาเอกราชอาณาจักรลาวจากกรุงศรีอยุธยาได้

 พระราชสันตติวงศ์ 
ทรงมีราชบุตรราชธิดากับพระเทวี3องค์คือ 

 เจ้าราชบุตร
 เจ้านางกุมารีลงท่า
 เจ้านางสุมังคลา

นอกจากนี้ท่านยังมีพระธิดานามว่า หม่อมคำแล หรือมีอีกพระนามว่า นางคำ ซึ่งได้เสกสมรสกับเจ้าอินทกุมาร ซึ่งสืบเชื้อสายมาจากราชวงศ์เชียงรุ่ง ซึ่งได้อพยพเข้ามาพึ่งพระบรมโพธิสมภารของพระเจ้ากรุงล้านช้างเมื่อครั้งเสียเมืองเชียงรุ่งให้จีนฮ่อ มีบุตรร่วมกัน พระนามว่า เจ้าองค์คำ ซึ่งต่อมาได้เป็นกษัตริย์องค์ที่ 2 แห่งล้านช้างหลวงพระบางและเป็นเจ้าผู้ครองแคว้นเชียงใหม่ในภายหลัง